شيخ احمد أنا فيه سؤال نفسي اسأله لحضرتك لأني بحترمك جداً ككل حاجة مش كشيخنا بس. حضرتك وانت في مرحلة ثانوي كنت حاسس بإيه ناحية مستقبلك، يعني حضرتك كنت قلت قبل كدا انك حولت من علمي لأدبي فجأة ، حضرتك ماكنتش قلقان وانت بتحيد عن المسار التقليدي المصري انك ممكن لا قدر الله ماتقدرش تعيش عيشة مريحة نسبياً؟
بداية من نهاية ٢ ثانوي كانت البوصلة استقرت تماما ناحية العلم الشرعي كحياة ومستقبل، ومن لوازم ده إنك تبني تفكيرك على احتمالية العيش فقرًا وكفافًا، لو مش مؤهل لكده صعب تكمل، بالتالي خلاص من ساعتها بأه مفهوم الراحة عندي إني أكمل في الطريق ده أيا ما كانت الصعوبات والمشاق، خرجت تماما بره إطار التفكير المجتمعي التقليدي في الحياة والعمل والمستقبل، ومش بنصح حد يقلدني لأني كنت مؤهل نفسيا لكده، ومش كل الناس كده.